Predkladacia správa

Z Plánu legislatívnych úloh vlády Slovenskej republiky na rok 2002 vyplynula pre Ministerstvo spravodlivosti Slovenskej republiky úloha vypracovať a predložiť na rokovanie vlády SR návrh zákona o systéme správneho súdnictva. Túto úlohu navrhuje Ministerstvo spravodlivosti Slovenskej republiky zrušiť.

Materiál bol predmetom medzirezortného pripomienkového konania, v rámci ktorého bol zaslaný všetkým ministerstvám a iným ústredným orgánom štátnej správy a tiež ďalším vybraným pripomienkujúcim subjektom. Z celkového počtu 34 pripomienkujúcich subjektov jeden orgán uplatnil k návrhu pripomienky, 20 orgánov neuplatnilo pripomienky, zvyšné subjekty sa k návrhu nevyjadrili. Odôvodnené legislatívno-technické pripomienky sú do návrhu zákona zapracované.